**ŠIAULIŲ PETRO AVIŽONIO UGDYMO CENTRO**

**DIREKTORĖS AUDRĖS URBIENĖS**

**2023 METŲ VEIKLOS ATASKAITA**

2024-01-23 Nr. ISD-17

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2023 metų strateginio plano tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| **01 Tikslas. Kokybiško ugdymo užtikrinimas.** | | |
| **01.01. Uždavinys. Kokybiškas ikimokyklinio ir priešmokyklinio ugdymo programų įgyvendinimas, sudarant sąlygas kiekvieno vaiko asmeninei pažangai.** | | |
| 01.01.01. Ikimokyklinio ugdymo programos „Mažais žingsneliais link didelio kelio“ įgyvendinimas. | Optimaliai suformuotos ikimokyklinio ir priešmokyklinio ugdymo grupės (mato vienetas – grupių / vaikų skaičius) – 6/90 | 6 /87 |
| Ikimokyklinio amžiaus vaikų pasiekimų sričių vidurkis +3,55 | +4,2 |
| Vaikai, dalyvaujantys STEAM veiklose (mato vienetas – vaikų skaičius) – 100 | 100 |
| Vaikai, dalyvaujantys edukaciniuose projektuose ir programose (mato vienetas –vaikų skaičius) –80 | 90 |
| 01.01.02. Bendrosios priešmokyklinio ugdymo programos įgyvendinimas. | Optimaliai suformuotos priešmokyklinio ugdymo grupės (mato vienetas – grupių / vaikų skaičius) – 2/32 | 2/30 |
| 01.01.03. Baseino veiklos organizavimas. | Baseiną lankančių vaikų dalis (mato vienetas – proc.) – 80 | 80 proc. |
| **01.02. Sistemingos ir veiksmingos švietimo pagalbos kiekvienam vaikui teikimas.** | | |
| 01.02.01. Švietimo pagalbos planų ir programų įgyvendinimas centre. | Sistemingą švietimą pagalbą gaunančių ugdytinių dalis (mato vienetas – poreikio tenkinimas proc.) –100 | 100 proc. |
| 01.02.02.Tiflopedagoginės pagalbos teikimas Šiaulių mieste. | Tiflopedagoginė pagalba teikiama visiems mokiniams, kuriems ji paskirta (mato vienetas – poreikio tenkinimas proc.) –100 | 100 proc. |
| 01.02.03. Regėjimo funkcijų lavinimo kabinetų veiklos organizavimas. | Regėjimo funkcijų lavinimo pratybos atliekamos visiems vaikams, kuriems jos paskirtos (mato vienetas – poreikio tenkinimas proc.) –100 | 100 proc. |
| **01.03. Uždavinys. Personalo profesinio bendradarbiavimo ir kolegialaus mokymosi stiprinimas.** | | |
| 01.03.01. Mokytojų, švietimo pagalbos specialistų kvalifikacijos tobulinimas. | Mokytojų, dalyvavusių kvalifikacijos kėlimo renginiuose, skaičius (mato vienetas – procentas nuo bendro skaičiaus) – 100 | 100 proc. |
| 01.03.02. Nepedagoginio personalo kvalifikacijos tobulinimas. | Nepedagoginio personalo, dalyvavusio kvalifikacijos kėlimo renginiuose, skaičius (mato vienetas – procentas nuo bendro skaičiaus) – 50 | 60 proc. |
| 01.03.03. Erasmus+ projekto įgyvendinimas. | Mokymuose dalyvavusiu darbuotojų skaičius – 4 | 4 |
| **02 Tikslas. Ugdymo aplinkos išlaikymas ir modernizavimas.** | | |
| **02.01. Uždavinys. Patrauklios ugdymui(si) aplinkos kūrimas.** | | |
| 02.01.01. Šiuolaikiškų ugdymo priemonių įsigijimas. | Užtikrintas ugdymo proceso aprūpinimas ugdymo priemonėmis, (mato vienetas – mokymo lėšų panaudojimo proc.) – 100 | 100 proc. |
| 02.01.02. Patirtinį ugdymą(si) skatinančių erdvių plėtojimas bei kūrimas. | Įkurtos 2 patirtinį ugdymąsi skatinančios erdvės. | Įkurtos 2 patirtinį ugdymąsi skatinančios erdvės. |
| 02.01.03. Skaitmeninės įrangos atnaujinimas | Atnaujinta kompiuterinė įranga 2 grupėse. | Nupirkti 2 išmanieji ekranai ir 1 kompiuteris. |
| **02.02. Uždavinys. Sėkmingo įstaigos funkcionavimo užtikrinimas.** | | |
| 02.02.01. Sanitarinių, higienos, buities priemonių įsigijimas ir racionalus naudojimas. | Užtikrintas pastato, patalpų, techninės įrangos, inventoriaus, sanitarinių , higienos, apsaugos priemonių įsigijimas, priežiūra (mato vienetas – poreikio tenkinimas proc.) –100 | 100 proc. |
| 02.02.02. Lauko priemonių įsigijimas. | Atnaujintos 2 lauko edukacinės erdvės. | Atnaujintos 2 lauko edukacinės erdvės. |
| 02.02.03. Elektros kabelių apskaitos spintos pakėlimo ir pastato drenažo valymo darbai. | Įgyvendintas investicinis projektas. | Neskirtas finansavimas. |
| 02.02.04.Takų ir šaligatvių atnaujinimas. | Įgyvendintas investicinis projektas. | Neskirtas finansavimas. |
| Metinio veiklos plano įgyvendinimas.  Visi suplanuoti metinio veiklos plano tikslai ir uždaviniai įgyvendinti, pasiekti šie rezultatai:  1 tikslas. Gerinti pasirengimą įtraukiojo ugdymo organizavimui: stiprinti švietimo pagalbos specialistų bendradarbiavimą ir lyderystę (1strateginis tikslas).  2023 m. sausio mėn. duomenimis, Centre buvo ugdoma 36, rugsėjo mėn. duomenimis 38 specialiuosius ugdymo(si) poreikius (toliau – SUP) turintys vaikai. Visiems vaikams buvo teikiama švietimo pagalba, specialiąją pagalbą teikė 3 mokytojo padėjėjai. Tiflopedagoginė pagalba suteikta miesto bendrojo ugdymo mokyklas lankantiems silpnaregiams mokiniams.     Parengti individualūs ugdymo(si) planai kiekvienam SUP turinčiam vaikui, planų rengimo ir įgyvendinimo priežiūrai paskirti koordinatoriai. Planavimo dokumentuose kelti tikslai ir uždaviniai užtikrino į vaiko galias orientuotą ugdymą(si). Penkiems vaikams parengtos pritaikytas programos, kurias parengė grupių mokytojai kartu su švietimo pagalbos specialistais. Ugdytinių pažanga ir pasiekimai aptarti VGK posėdžiuose, švietimo pagalbos specialistų ir ikimokyklinio ir priešmokyklinio ugdymo pedagogų metodinėse grupėse.  70 proc. pedagogų dalyvavo kvalifikacijos kėlimo renginiuose, skirtuose SUP turinčių vaikų ugdymui. Kartu su socialiniais partneriais  suorganizuoti pasidalijimo gerąja patirtimi renginiai: Centre organizuotas metodų ir būdų pasidalijimas organizuojant įtraukųjį ugdymą, savo patirtį logopedė ir mokytojos pristatė Šiaulių lopšelio-darželio „Kregždutė“ organizuotoje metodinėje dienoje ,,Įtraukiojo ugdymo galimybės per projektinę veiklą“. Specialioji ir socialinė pedagogės dalyvavo lopšelio-darželio „Bitė“ organizuotame respublikiniame projekte „Liečiu – tave jaučiu“.  Siekiant pokyčių problemų sprendimo, skaičiavimo ir matavimo bei mokėjimo mokytis srityse sustiprintas švietimo pagalbos specialistų tarpusavio bendradarbiavimas dalijantis patirtimi, organizuojant integruotas veiklas.  Suorganizuotas susitikimas-diskusija su Lietuvos aklųjų ir silpnaregių sąjungos atstovais, siekiant užtikrinti sąjungos siūlomų paslaugų prieinamumą Šiaulių mieste ugdomiems akliesiems ir silpnaregiams. Kartu su PPT surengtos tikslinės paskaitos ankstyvojo amžiaus vaikų kalbiniam ugdymui bei bendradarbiavimui su tėvais stiprinti mokytojams, mokytojų padėjėjams ir švietimo pagalbos specialistams: „Ikimokyklinio amžiaus vaikų, turinčių klausos sutrikimų, ugdymas“ ir „Ankstyvojo amžiaus vaikų kalbos ugdymas“. Įvertinus SUP turinčių vaikų pasiekimus, pažanga buvo fiksuota visose vertintose srityse.  2 tikslas. Tobulinti ugdomosios veiklos kokybę stiprinant inovatyvų ir sveikatinantį vaikų ugdymą(si): stiprinti asmeninę vaiko pažangą, ypatingą dėmesį skiriant sakytinės ir rašytinės kalbos, iniciatyvumo ir atkaklumo, problemų sprendimo, skaičiavimo ir matavimo, tyrinėjimo bei mokėjimo mokytis sritims;  stiprinti sveikatinimo priemonių taikymą ugdomojoje veikloje; skatinti mokytojų lyderystę per horizontalios partnerystės ryšių plėtojimą, bendradarbiavimą; stiprinti personalo profesinį bendradarbiavimą ir  kolegialų mokymąsi.  (1 strateginis tikslas).  Siekiant asmeninės vaikopažangos problemų sprendimo, skaičiavimo ir matavimo, mokėjimo mokytis srityse, buvo įgyvendinamos ikimokyklinio ugdymo rekomendacijos „Žaismė ir atradimai“ ir metodinės rekomendacijos „Patirčių erdvės“ priešmokyklinio ugdymo grupėse.  Įgyvendinti Erasmus+ projekto mokymai kalbinių gebėjimų plėtojimui „Storytelling as a Bridge Between the Virtual and the Sensory“ („Pasakojimas kaip tiltas tarp virtualaus ir sensorinio pasaulio“), kuriuose dalyvavo du Centro atstovai. Užtikrinant mokymų tęstinumą ir pritaikomumą Centre suorganizuotos praktinės veiklos darbuotojams, vaikams ir tėvams.  Išplėtoti tinklaveiklos ryšiai STEAM srityje: organizuotos Šiaulių miesto ir rajono įstaigų kūrybinės dirbtuvės-paroda „Įžymios Lietuvos pilys“, sukurtos pilys eksponuotos Šiaulių apskrities Povilo Višinskio viešojoje bibliotekoje. Dalyvauta Šiaulių lopšelis-darželis „Gluosnis“ organizuotoje STEAM veikloje „Kelionė atradimų labirintais“, lopšelio-darželio „Sigutė“ organizuotame respublikiniame virtualiame ikimokyklinio ir priešmokyklinio ugdymo įstaigų ugdytinių, tėvų ir mokytojų sveikatinimo-tvarumo projekte „Viena priemonė – galimybių daug“. Dvi grupės dalyvavo „Robotiados“ projekte. Suorganizuotos 89 STEAM veiklos visose amžiaus grupėse.  Užtikrinant sveikos mokyklos programos „Judėk, draugauk ir sveikas auk“ įgyvendinimą suorganizuotas bendras 9 ikimokyklinio ugdymo įstaigų renginys „Žygis šokio ritmu" bei dalyvauta Draugystės šokyje su Vinco Kudirkos progimnazijos mokiniais. Centre įgyvendinamos fizinio aktyvumo veiklos „Sveikata visus metus 2023“, „Sveikatiada“, „Futboliukas“. Įgyvendintos veiklos pagal siūlomas Sveikos mokyklos tematikas: „Sveikatą stiprinanti mokykla – unikali galimybė mokyklų bendruomenėms mokytis gyventi sveikiau“, „Jūsų mokyklos sveikatos ambasadoriai vaikai ir mokytojai, kuriais norisi sekti“, „Įtraukusis ugdymas sveikatą stiprinančioje mokykloje: iššūkiai, galimybės ir jau įgyta patirtis“, „Vaikų sveikatai palanki ugdymo(si) aplinka: klasė be sienų“. Suorganizuotas respublikinis renginys Pasaulinei orientavimosi dienai paminėti „Parko labirintai“.  Visi vaikai (nuo 3 metų) lankė baseiną. Labai didelių ir didelių SUP turintys vaikai lankė individualias pratybas.  Atliktas sveikatinimo programos „Judėk, draugauk ir sveikas auk“ įgyvendinimo vertinimas. Fizinės aplinkos ir žmogiškųjų ir materialinių išteklių sritys įvertintos 3-iu lygiu iš 4.  Suorganizuoti kvalifikacijos kėlimo renginiai bendruomenei: lyderystės stiprinimui suorganizuotas ilgalaikės programos „Vadovo vaidmuo kintančioje realybėje“ seminaras pedagogams „Lyderystė švietimo įstaigoje. Kai dalindamasis gauni“, žaidimo, kaip pagrindinės vaiko ugdomosios veiklos užtikrinimui, suorganizuotas ilgalaikės programos seminaras „Naratyvinio žaidimo metodas: teoriniai pagrindai ir praktinio įgyvendinimo gairės“.  Išplėtota eTwinning projektinė veikla. Dalyvauta 2-uose projektuose: respublikiniame „Lietuva – iš daug mažų dalelių“, tarptautiniame „STORYTELLING“. Centro mokytojai suorganizavo tarptautinį projektą „Atspindžių žemėlapis“ ir respublikinį projektą „Vaikai – vaikams“.    Centro veikla buvo pristatoma mieste ir šalyje. Tarptautinėje konferencijoje direktoriaus pavaduotoja ugdymui dalijosi savo patirtimi įgyvendinant projektines veiklas, taikant inovacijas ugdymo procese. Miesto ir rajono kolegoms švietimo pagalbos specialistai ir mokytojos pristatė 2 pranešimus bei pravedė atvirą veiklą. Naratyvinių žaidimų mokymų metu 4 mokytojos pristatė atviras veiklas. Parengtas straipsnis sveikatinimo srityje (viešinama Sveikos mokyklos tinklapyje) bei straipsnis pristatant Centro projektines veiklas (viešinama Švietimo naujienose).  Vaikų pažangos ir pasiekimų vertinimo pokyčio vidurkis +0,70. Didžiausia pažanga nustatyta kasdienio gyvenimo įgūdžių (+0,86), tyrinėjimų (+0,81), estetinio suvokimo (+0,84) srityse.  Šiaulių m. savivaldybės organizuotame piešinių konkurse „Aš ir mano ateities Šiauliai“ PU grupės ugdytinė tapo nugalėtoja savo amžiaus grupėje. Mokytoja metodininkė Asta Žvigaitienė paskelbta Šiaulių metų mokytoja.  Centro veiklos kokybės įsivertinimo darbo grupė atliko „Ugdymo(si) aplinkos“ srities rodiklių „Fizinė aplinka“, „Socialinė-emocinė aplinka“, „Pažintinė aplinka“ ir „Bendradarbiavimo su šeimomis“ srities rodiklių „Šeimos kultūros pažinimas“, „Partnerystė su šeima“ vertinimą. Visos sritys įvertintos 2-u kokybės lygiu (veiksminga praktika). Apibendrinus įsivertinimo rezultatus, parengta SSGG analizė, susitarta dėl veiklos kokybės tobulinimo strateginių ir metinių siekių.  3 tikslas. Užtikrinti saugią ir inovatyvią ugdymo(si) aplinką: kurti patrauklią ugdymui(si) aplinką; užtikrinti bendruomenės narių emocinį ir fizinį saugumą (2 strateginis tikslas).  Buvo stiprinamas edukacinių erdvių panaudojimas kokybiško ugdymo proceso užtikrinimui. Edukacinės erdvės atnaujintos priemonėmis, kuriomis gali naudotis visos grupės. Centre ugdymo procesas organizuojamas Išmaniojoje erdvėje, STEAM laboratorijoje, Pojūčių šalyje, Labaduko teatriuke, Kūrėjų pasaulyje, Fizinio aktyvumo/judėjimo koridoriuje, Fizinio aktyvumo salėje, Muzikinėse erdvėse. Įrengta nauja atspindžių erdvė II aukšto koridoriuje, nupirktos naujos priemonės STEAM bei pažintinių veiklų organizavimui grupėse, priemonės baseinui, sportinis inventorius sporto salei, muzikiniai instrumentai. Atnaujinta knygų biblioteka. Edukacinėms veikloms organizuoti puoselėjant tradicinius papročius įrengta seklyčia.  Nuolat atnaujinamos lauko edukacinės erdvės: sukurti užduočių takeliai, įsigytos naujos priemonės muzikos, tyrinėjimo veikloms. | | |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| **Asmenybės ūgtis**  1.1. Siekti kiekvieno vaiko asmeninės pažangos. | 1.1.1. Pagerinti vaikų individualius gebėjimus atitinkantys ugdymo(si) pasiekimai, stebima nuolatinė ugdymo(si) pažanga. | 1.1.1.1. Padaryta pažanga visose ugdymo srityse (18) ne mažiau kaip 15 proc.  1.1.1.2. Padaryta pažanga sakytinės, rašytinės kalbos, skaičiavimo, mokėjimo mokytis srityse ne mažiau kaip +0,4 žingsnio.  1.1.1.3. Atlikta 2022 m. patvirtinto Petro Avižonio ugdymo centro ugdytinių pažangos ir pasiekimų vertinimo tvarkos aprašo įgyvendinimo analizė ir aptarta su mokytojais ir švietimo pagalbos specialistais. | 1.1.1.1. Padaryta pažanga visose ugdymo srityse 23,4 proc. (nuo +3,5 iki +4,2) (2023 m. birželio mėn. vaikų pažangos ir pasiekimų vertinimo suvestinės).  1.1.1.2. Padaryta pažanga sakytinės kalbos +0,5, rašytinės kalbos +0,6, skaičiavimo +0,7, mokėjimo mokytis +0,67 (2023 m. birželio mėn. vaikų pažangos ir pasiekimų vertinimo suvestinės, Pedagogų tarybos posėdžio 2023-05-31 protokolas Nr. PT-1). Siekiant užtikrinti vaikų kalbos ir komunikacijos sutrikimų prevenciją, lavinti vaikų pažintinius procesus, dalyvauta respublikiniame projekte „Žaidimai moko“, suorganizuoti Centro projektai „Knygų karalystėje“, „Labaduko teatriukas“ (direktoriaus įsakymai: 2023-02-01 Nr. V-2, 2023-03-02 Nr. V-10).  1.1.1.3. Atlikta 2022 m. patvirtinto Petro Avižonio ugdymo centro ugdytinių pažangos ir pasiekimų vertinimo tvarkos aprašo įgyvendinimo analizė, aptarta metodinėse grupėse, atsižvelgiant į pasiūlymus, aprašas pakoreguotas (direktoriaus 2023-10-03 įsakymas Nr.V-59). Su vaikų pažangos ir pasiekimų vertinimo tvarka supažindinti tėvai (protokolai: 2023-06-01 RTB-5, 2023-05-29 RTB-7, 2023-09-20 RTB-9, 2023-10-09 RTB-8, 2023-10-23 RTB-12). Nuosekliai įgyvendinamas siekis aktyviau įtraukti tėvus į vaikų pažangos ir pasiekimų vertinimą ir pagalbą organizuojant ugdymo procesą. |
|  | 1.1.2. Įgyvendinamos priemonės, sudarančios sąlygas kiekvieno vaiko asmeninei pažangai. | 1.1.2.1. Visose ikimokyklinio ugdymo grupėse vykdomos veiklos pagal metodines rekomendacijas „Žaismė ir atradimai“, veiklų analizė aptarta metodinėje grupėje.  1.1.2.2. Priešmokyklinio ugdymo grupėse vykdomos veiklos pagal metodines rekomendacijas „Patirčių erdvės“, veiklų analizė aptarta metodinėje grupėje.  1.1.2.3. Atlikta ugdomosios veiklos planavimo analizė pagal 2022 m. patvirtinto aprašo reikalavimus ir aptarta su mokytojais ir švietimo pagalbos specialistais. | 1.1.2.1. Visose ikimokyklinio ugdymo grupėse vykdomos veiklos pagal metodines rekomendacijas „Žaismė ir atradimai“, veiklų analizė aptarta metodinės grupės pasitarime (Metodinės grupės 2023-10-23 protokolas Nr. RTB-12).  1.1.2.2. Priešmokyklinio ugdymo grupėse vykdomos veiklos pagal metodines rekomendacijas „Patirčių erdvės“, veiklų analizė aptarta metodinės grupės pasitarime (Metodinės grupės 2023-10-23 protokolas Nr. RTB-12).  1.1.2.3. Atlikta ugdomosios veiklos planavimo analizė aptarta administracijos posėdyje ir metodinės grupės pasitarime (2023-02-13 protokolas Nr. RTB-6). Planavimo dokumentuose pagerintas veiklos individualizavimas ir vaikų idėjų plėtojimas, refleksijų aprašymai, temų kėlimas per problemą. |
| Ugdymas(is)  1.2. Sudaryti sąlygas ugdymo turinio įvairovei. | 1.2.1. Geresnė švietimo pagalbos paslaugų kokybė. | 1.2.1.1. Atliktas įtraukiojo ugdymo įsivertinimas.  1.2.1.2. Įtraukiojo ugdymo organizavimas reglamentuotas centro veiklos dokumentuose.  1.2.1.3. Suorganizuoti ne mažiau kaip 2 gerosios patirties sklaidos įtraukiojo ugdymo tema renginiai su socialiniais partneriais.  1.2.1.4. Švietimo pagalba suteikta visiems SUP turintiems mokiniams. | 1.2.1.1. Atliktas „Ugdymo(si) aplinkos“ srities rodiklių „Fizinė aplinka“, „Socialinė-emocinė aplinka“, “Pažintinė aplinka“ ir „Bendradarbiavimas su šeimomis“ veiklos kokybės įsivertinimas (direktoriaus 2023-04-14 įsakymas Nr. V-21,VKĮ darbo grupės ataskaita). Visos sritys įvertintos 2 lygiu (veiksminga praktika). Su ataskaita supažindinti mokytojai (Pedagogų tarybos posėdžio 2023-08-31 protokolas Nr.PT-2). Tobulintinos sritys įtrauktos į 2024 metų veiklos planą.  1.2.1.2. Atlikta įtraukųjį ugdymą reglamentuojančių dokumentų analizė. Atnaujinti dokumentai:  Specialiąją pagalbą teikiančių pedagogų metodinės grupės veiklos nuostatai (direktoriaus 2023-12-29 įsakymas Nr. V-86), Vaiko gerovės komisijos sudėtis ir Vaiko gerovės komisijos sudarymo ir jos darbo organizavimo tvarkos aprašas (direktoriaus 2023-10-24 įsakymas Nr. V-65), Krizių valdymo komandos sudarymas ir krizės valdymo veiksmų planas (direktoriaus 2023-10-24 įsakymas Nr. V-64).  1.2.1.3. Suorganizuota ir dalintasi patirtimi įtraukiojo ugdymo tema renginiuose su socialiniais partneriais (l/d „Bitė“, „Kregždutė“, Kuršėnų l/d „Eglutė“): „Kreatyvinės terapijos taikymas ir kitos bendradarbiavimo formos specialiųjų ugdymosi poreikių turinčių vaikų ugdymui“ (2023 m. balandžio mėn.), metodinė diena „Įtraukiojo ugdymo galimybės per projektinę veiklą“ (2023 m. spalio mėn.), metodinės veiklos sklaidos renginys „Ugdymo būdų ir metodų įvairovė įgyvendinant universalaus dizaino principus praktikoje“ (2023 m. gegužės mėn.).  1.2.1.4. Švietimo pagalba suteikta visiems vaikams, kuriems buvo paskirta. Centre švietimo pagalbą teikia logopedas, tiflopedagogas, specialusis pedagogas, judesio korekcijos specialistas, socialinis pedagogas. Pagal poreikį specialiąją pagalbą teikia mokytojo (švietimo pagalba) padėjėjai. Pateikta paraiška ir gautas finansavimas mokytojo padėjėjo (švietimo pagalba) pareigybei įsteigti. Tiflopedagoginė pagalba suteikta 6 miesto bendrojo ugdymo mokyklas lankantiems mokiniams. Vaiko gerovės komisijos ir Švietimo pagalbą teikiančių pedagogų metodinėje grupėje nuolat aptariama SUP turinčių vaikų pažanga ir pasiekimai, numatomos priemonės pasiekimų gerinimui (VGK protokolai). Specialiųjų ugdymo(si ) poreikių turinčių vaikų pažangos ir pasiekimų vertinimo pokytis +0,71. Didžiausia pažanga padaryta kasdieninių gyvenimo įgūdžių (+0,95), santykių su suaugusiais (+0,84), mokėjimo mokytis (+0,84), estetinio suvokimo (+0,79) srityse. |
|  | 1.2.2. Įgyvendinamos priemonės atnaujintos PU programos diegimui. | 1.2.2.1. Visi PUG dirbantys mokytojai pakėlė kvalifikaciją apie atnaujintos PU programos įgyvendinimą.  1.2.2.2. Suorganizuotas susirinkimas būsimųjų PUG nuo 2023 m. rugsėjo mėn. vaikų tėvams. Tėvai supažindinti su PU programa ir jos įgyvendinimu.  1.2.2.3. Suorganizuotas (dalyvauta) kvalifikacijos kėlimo renginyje apie PUG vaikų pažangos ir pasiekimų vertinimą. | 1.2.2.1. PU grupėse dirbantys pedagogai dalyvavo mokymuose kaip dirbti su metodinių priemonių komplektu „Patirčių erdvė“, apie priešmokyklinio amžiaus vaikų pasiekimų vertinimą, inovatyvių ugdymo metodų taikymą (kvalifikacijos kėlimo pažymėjimai).  1.2.2.2. Susirinkimai įvyko PU ir IU grupėse. Tėvai turėjo galimybę susipažinti su PU organizavimu Centre (programa, priemonėmis) (susirinkimų protokolai).  1.2.2.3. Dalyvauta apskrito stalo diskusijoje „Priešmokyklinio amžiaus vaikų pasiekimų vertinimo iššūkiai ir sėkmės“ (2023 m. spalio mėn.), kvalifikacijos kėlimo renginyje apie PU grupių vaikų pažangos ir pasiekimų vertinimą (2023 m. sausio mėn.). |
|  | 1.2.3. Į ugdymo turinį integruojamos STEAM idėjos. | 1.2.3.1. Suorganizuoti ne mažiau kaip 2 STEAM renginiai miesto ir šalies mastu.  1.2.3.2. Suorganizuotos ne mažiau kaip 5 STEAM veiklos 2-3 metų amžiaus vaikų grupėse, ne mažiau kaip 15 veiklų 4-6 metų amžiaus vaikų grupėse.  1.2.3.3. Ne mažiau kaip dvi 4-6 metų amžiaus vaikų grupės yra respublikinio Robotiados projekto dalyvės. | 1.2.3.1. Suorganizuoti respublikiniai ir miesto renginiai: kūrybinės dirbtuvės-paroda „Įžymios Lietuvos pilys“ (2023 m. kovo-balandžio mėn.), orientavimosi žygis „Parko labirintai“ (2023 m. gegužės mėn.).  1.2.3.2. Visose grupėse buvo suorganizuotos STEAM veiklos.  2-3 metų amžiaus grupėse suorganizuotos 24 veiklos, 4-6 metų amžiaus grupėse suorganizuotos 65 veiklos.  STEAM School label platformoje pateikta ir patvirtinta 14 praktikos pavyzdžių.  1.2.3.3. Robotiados projekte dalyvavo 2 IU grupės (Metodinės grupės 2023-11-28 protokolas Nr.RTB-15). |
|  | 1.2.4. Į ugdymo turinį integruojamos emocinę ir fizinę vaikų sveikatą gerinančios veiklos. | 1.2.4.1. Suorganizuoti sveikatinimo renginiai minint Sveikatą stiprinančios mokyklos 30-metį.  1.2.4.2. Centre įgyvendinamos ne mažiau kaip 4 šalies sporto projektinės veiklos.  1.2.4.3. Suorganizuoti mokymai bendruomenei apie smurto ir patyčių prevenciją.  1.2.4.4. Programa „Kimochi“ integruota į 2 m. amžiaus vaikų grupės ugdymo procesą. | 1.2.4.1. Renginiai aptarti metodinės grupės pasitarime (2023-03-28 protokolas Nr.RTB-3). Suorganizuoti 2 renginiai vaikams: žygis į parką ir masinis šokis „Pasveikinkim vieni kitus“, šokių rytmetys „Mes už draugystę“ V. Kudirkos progimnazijoje ir mankštos darbuotojams „Pertraukėlė sau“ (ilgalaikis projektas).  1.2.4.2. Suorganizuoti respublikiniai renginiai: sporto šventė „Žiemos olimpiada Lietuvai 2023“ (direktoriaus 2023-02-14 įsakymas Nr. U-9), sporto šventė „Lietuvos mažųjų žaidynės“(direktoriaus 2023-04-24 įsakymas Nr. U-39), įgyvendintas „Futboliuko“ projektas (direktoriaus 2023-09-16 įsakymas Nr. V-47), IU ir PU grupės dalyvavo Sveikatiados renginiuose, projekte „Sveikata visus metus 2023“.  1.2.4.3. 2023 m. vasario mėn. atlikta Centro bendruomenės narių anketinė apklausa „Tėvų ir pedagogų požiūris į patyčias ir smurtą“, rezultatai aptarti metodinių grupių posėdžiuose ir tėvų susirinkimuose. Gruodžio mėn. suplanuotas seminaras „Smurto ir priekabiavimo prevencijos politika švietimo įstaigose. Psichologinis rizikos vertinimas“ lektoriaus prašymu perkeltas į 2024 m. kovo mėn.  1.2.4.4. Nuo 2023 m. rugsėjo mėn. „Kimochi“ programa integruota į 2 m. amžiaus vaikų grupės ugdymo procesą („Obuoliukų“ grupės veiklos planas). |
| **Ugdymosi aplinkos**  1.3. Stiprinti turimų edukacinių erdvių panaudojimą ugdymui ir kurti naujas. | 1.3.1. Racionaliai naudojamos turimos edukacinės erdvės ugdymo procesą daro įvairų ir atitinkantį vaikų poreikius.  1.3.2. Išplėtota „Ugdymo(si) be sienų“ koncepcija. | 1.3.1.1. Visų 3-7 metų amžiaus vaikų grupių mokytojai veiklose naudoja išmaniuosius ekranus, organizuoja veiklas išmaniojoje erdvėje, dalinasi patirtimi.  1.3.1.2. Lauko erdvėse sukurtos programavimo pradmenims formuoti skirtos užduotys.  1.3.1.3. Sukurtos naujos edukacinės erdvės ramiai vaikų veiklai lauke.  1.3.2.1. Ne mažiau kaip 2 grupėms suorganizuotos veiklos STEAM centruose.  1.3.2.2. Suorganizuota ne mažiau kaip 20 renginių 4-6 m. amžiaus vaikams ne centre.  1.3.2.3. Suorganizuotas ne mažiau kaip 1 renginys socialiniams partneriams ne centre.  1.3.2.4. Pateikta paraiška naujam Erasmus+ projektui . | 1.3.1.1. Penkiose grupėse yra išmanieji ekranai, 1 išmanusis ekranas yra salėje. Visų grupių pedagogai ir švietimo pagalbos specialistai organizuoja veiklas išmaniojoje erdvėje, dalinasi patirtimi (veiklos planai).  1.3.1.2. Lauko erdvėse sukurtos užduotys ant takelių „Kirmėliukai“, mobilios priemonės (rodyklių komplektai, kubai), įrengtos priemonės iš gamtinės medžiagos (pertvaros, labirintai ir kt.).  1.3.1.3. Lauko erdvių įrengimas aptartas metodinės grupės pasitarime (2023-04-28 protokolas Nr. RTB-3). Įgyvendintas STEAM projektas „Jaunasis baldininkas“, įtraukiant šeimos narius kartu kurti baldus (stalai, kėdės) iš panaudotų plastikinių pieno butelių.  1.3.2.1. STEAM centruose VU ŠA ir lopšelyje-darželyje „Žirniukas“ dalyvavo 3 PU grupės.  S. Daukanto inžinerinėje gimnazijoje suorganizuotose 2 veiklose dalyvavo 1  PU grupė.  1.3.2.2. Suorganizuotos 37 veiklos įvairiose miesto erdvėse: centriniame parke, Kultūros centre, Dramos teatre, Šokolado muziejuje, Aušros muziejuje, P. Višinskio bibliotekoje, Šiaulių spaustuvėje, Sporto gimnazijoje, S. Daukanto inžinerinėje gimnazijoje, Šiaulių letenėlėje, mikrorajono lopšeliuose darželiuose, Jaunųjų gamtininkų centre, Žaliūkių malūnininko sodyboje, prie Talkšos ežero (direktoriaus įsakymai).  1.3.2.3. Suorganizuotas respublikinis orientavimosi žygis „Parko labirintai“ (2023 m. gegužės mėn.).  1.3.2.4. Parengtas ir pateiktas Erasmus+ KA2 bendradarbiavimo srities projektas “The Kaleidoscope for Inclusion“ („Įtraukties kaleidoskopas“). |
| **Lyderystė ir vadyba**  1.4. Skatinti įgalinančią lyderystę. | 1.4.1. Bendruomenė įtraukiama į sprendimų priėmimą, skatinamos iniciatyvos centro tikslų ir uždavinių įgyvendinimui.  1.4.2. Stiprinamas personalo profesinis bendradarbiavimas ir kolegialus mokymasis. | 1.4.1.1. Pradėtas diegti kokybės valdymo modelis (BVM) (pagal parengtą priemonių planą).  1.4.1.2. Suorganizuoti mokymai bendruomenei apie įgalinančią lyderystę.  1.4.2.1. Visi mokytojai metodininkai vedė atviras veiklas socialiniams partneriams.  1.4.2.2. Suorganizuotas pasitarimas mokytojams, kuriame aptarti reikalavimai kvalifikacinėms kategorijoms įgyti ir kvalifikacijos tobulinimą reglamentuojantys kvalifikacijos kėlimo nuostatai (LRŠMS ministro 2023 m. sausio 4 d. įsakymas Nr. V-7)  1.4.2.3. Kiekvienas mokytojas ne rečiau kaip kartą per metus įsivertina savo profesines kompetencijas. Su mokytojais aptarta ir parengta įsivertinimo tvarka.  1.4.2.4. Parengta Pedagogų atestacijos 2024-2026 metams programa, į kurią yra įtrauktas ne mažiau kaip 1 metodininko ar eksperto kvalifikacinę kategoriją planuojantis įgyti mokytojas. | 1.4.1.1. Administracijos darbuotojai dalyvavo mokymuose apie BVM diegimą. Sudaryta darbo grupė ugdymo kokybės sampratos įgyvendinimo centre analizei atlikti (direktoriaus 2023-09-27 įsakymas Nr. V-117). Sudaryta darbo grupė Veiklos kokybės įsivertinimui pagal Bendrojo vertinimo modelį (direktoriaus 2023-12-29 įsakymas Nr. V-85), paskirtas koordinatorius (direktoriaus 2023-12-29 įsakymas Nr.V-84).  1.4.1.2. Suorganizuoti mokymai „Lyderystė švietimo įstaigoje. Kai dalindamasis gauni“ (2023-11-10, kvalifikacijos kėlimo pažymėjimai).  1.4.2.1. 30 proc. Centro mokytojų rodė atviras veiklas. 4 mokytojos (2 metodininkės ir 2 vyr. mokytojos) pristatė atviras veiklas seminare „Naratyvinio žaidimo metodas: teoriniai pagrindai ir praktinio įgyvendinimo gairės“ (2023 m. lapkričio mėn.). 2 vyr. mokytojos pristatė atvirą veiklą metodiniame renginyje „Kreatyvinės terapijos taikymas ir kitos bendradarbiavimo formos specialiųjų ugdymosi poreikių turinčių vaikų ugdymui“ (2023 m. balandžio mėn.).  1.4.2.2. Reikalavimai kvalifikacinėms kategorijoms įgyti ir kvalifikacijos tobulinimą reglamentuojantys kvalifikacijos kėlimo nuostatai aptarti metodinės grupės ir pedagogų tarybos posėdžiuose (protokolai: 2023-03-31 RTB-3 ir 2023-12-04 PT-2). Visi pedagogai dalyvavo ilgalaikėse pedagogų kvalifikacijos kėlimo programose.  1.4.2.3. Mokytojai kompetencijas įsivertina mokslo metų pabaigoje ir aptaria su direktoriaus pavaduotoju ugdymui. Nuspręsta keisti įsivertinimo laiką, tikslinti įsivertinimo fiksavimo formas (atsižvelgiant į atnaujinamą ugdymo turinį, mokytojų pageidavimus).  1.4.2.4. 1 mokytojas pageidauja įgyti eksperto, 1 mokytojo metodininko kvalifikacines kategorijas (Pedagogų atestacijos programa 2024-2026 metams). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijavau ilgalaikių (24 val.) projektinių mokymų bendruomenei „Šiuolaikinis požiūris į psichikos sveikatą ir jos stiprinimo būdus: ką turėtų žinoti kiekvienas“ organizavimą. | Gerinamas mikroklimatas sudarant galimybę visiems bendruomenės nariams įgyti žinių apie psichikos sveikatą ir jas panaudoti praktikoje. |
| 3.2. Inicijavau mokytojų dalyvavimą programos „Ikimokyklinio ugdymo programų atnaujinimas ir jų įgyvendinimas vadovaujantis Ikimokyklinio ugdymo programos gairėmis: mokymai lektoriams“ pagal NŠA projektą „Ikimokyklinio ugdymo turinio kaita“ (10-014-P0041) atrankoje. | Atranką laimėjo direktoriaus pavaduotoja ugdymui. Nuo 2024 metų sausio mėn. pradedama ruoštis ikimokyklinio ugdymo turinio atnaujinimui, įtraukiant bendruomenę. |
| 3.3. Parengta Šiaulių Petro Avižonio ugdymo centro nulinės tolerancijos korupcijai politika (direktoriaus 2023-03-30 įsakymas Nr. V-15). | Nustatyti pagrindiniai Centro darbuotojų elgesio principai, kurių jie įpareigojami laikytis vykdydami jiems pavestas funkcijas. |
| 3.4. Suorganizuotos dvi atrankos mokytojų pareigybėms užimti. | Į darbą priimti ikimokyklinio ugdymo mokytojas ir socialinis pedagogas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☒ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Ugdymo turinio atnaujinimo. |
| 7.2. Veiklos kokybės vertinimo. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai |
| **Asmenybės ūgtis**  8.1. Siekti kiekvieno vaiko asmeninės pažangos. | 8.1.1. Pagerinti vaikų individualius gebėjimus atitinkantys ugdymo(si) pasiekimai, sistemingai vykdomas jų pažangos stebėjimas ir vertinimas. | 8.1.1.1. Padaryta pažanga visose srityse  ne mažiau kaip +0,4 žingsnio.  8.1.1.2. Padaryta pažanga sakytinės, rašytinės, skaičiavimo ir matavimo, meninės raiškos srityse ne mažiau kaip +0,5 žingsnio.  8.1.1.2. Vaikų pažangos ir pasiekimų vertinime dalyvauja 80 proc. tėvų. |
| 8.1.2.Įgyvendinamos priemonės, sudarančios sąlygas kiekvieno vaiko asmeninei pažangai. | 8.1.2.1. Suorganizuota Centro pedagogų diskusija apie silpniausiai įvertintų sričių rezultatų gerinimą.  8.1.2.2. Parengtas ir įgyvendintas pasiekimų gerinimo sakytinės, rašytinės, skaičiavimo ir matavimo, meninės raiškos srityse priemonių planas.  8.1.2.3. Inicijuotos ne mažiau kaip 2 veiklos vaikų pasiekimų gerinimui pasitelkiant socialinius partnerius.  8.1.2.4. Išplėtotos STEAM veiklos skaičiavimo ir matavimo pasiekimams gerinti. Suorganizuotos ne mažiau kaip 2 veiklos kiekvienoje 4-6 metų vaikų amžiaus grupėje. |
| **Ugdymas(is)**  8.2. Sudaryti sąlygas ugdymo turinio atnaujinimui ir diegimui. | 8.2.1. Užtikrinamas atnaujinto priešmokyklinio ugdymo turinio diegimas. | 8.2.1.1. Ištirtas poreikis naujų PU skirtų priemonių įsigijimui, priemonių įsigijimui skirtos mokymo lėšos panaudotos 100 proc., atnaujinta ne mažiau kaip 20 proc. priemonių.  8.2.1.2. Suorganizuotas gerosios patirties renginys su socialiniais partneriais apie metodinių rekomendacijų „Patirčių erdvė“ diegimą į ugdomąją veiklą.  8.2.1.3. 80 proc. pedagogų kėlė kvalifikaciją atnaujinto ugdymo turinio tema.  8.2.1.4. 25 proc. pedagogų dalijosi gerąja patirtimi. |
| 8.2.2. Pasirengta ikimokyklinio ugdymo turinio atnaujinimui. | 8.2.2.1. Įgyvendintos NŠA projekto „Ikimokyklinio ugdymo turinio kaita“ priemonės.  8.2.2.2. Ugdymo turinio atnaujinimas aptartas metodiniuose pasitarimuose ne mažiau kaip 2 kartus.  8.2.2.3. Parengtas atnaujintos IU programos projektas. |
| 8.2.3. Pagerintas sisteminės ir veiksmingos švietimo pagalbos kiekvienam vaikui teikimas. | 8.2.1.1. Vaikų, kuriems nustatyti specialieji ugdymo(si) poreikiai ir kurie įstaigoje gauna reikiamą pagalbą, dalis -100 procentų.  8.2.1.2. Suorganizuotas respublikinis gerosios patirties sklaidos renginys apie įtraukųjį ugdymą su socialiniais partneriais.  8.2.1.3. Dalyvauta ne mažiau kaip 2 gerosios patirties sklaidos renginiuose respublikoje. |
| **Ugdymosi aplinkos**  8.3. Stiprinti turimų edukacinių erdvių panaudojimą ugdymui ir kurti naujas. | 8.3.1. Atnaujintos edukacinės erdvės.  8.3.2. Pertvarkyta baseino veikla. | 8.3.1.1. Įkurta nauja STEAM laboratorija.  8.3.1.2. Įsigytos 2 priemonės skaitmeninių kompetencijų ugdymui.  8.3.2.1. Atlikti baseino remonto darbai.  8.3.2.2. Suorganizuotos veiklos Šiaulių miesto lopšelius-darželius lankantiems vaikams. |
| **Lyderystė ir vadyba**  8.4. Stiprinti įgalinančią lyderystę. | 8.4.1. Įdiegtas ir įgyvendinamas kokybės valdymo modelis.  8.4.2. Stiprinamas pedagogų kolegialus mokymasis. | 8.4.1.1. Atliktas veiklos įsivertinimas pagal BVM modelį.  8.4.1.2. Parengtas veiklos tobulinimo planas.  8.4.1.3. Parengta ir švietimo skyriui pateikta veiklos vertinimo ataskaita.  8.4.1.4. Įgyvendintas ir aptartas veiklos tobulinimo planas.  8.4.2.1. Ne mažiau kaip 25 proc. pedagogų vedė integruotas veiklas.  8.4.2.2. Ne mažiau kaip 25 proc. pedagogų rodė atviras veiklas.  8.4.2.3. Pedagogų geroji patirtis viešinama mieste ir respublikoje: parengti ir paskelbti ne mažiau kaip 3 straipsniai, skaityti ne mažiau kaip 2 pranešimai.  8.4.2.4. Parengtas, patvirtintas ir vykdomas kvalifikuotų pedagogų pritraukimo planas. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškieji faktoriai (nedarbingumas, darbuotojų kaita ir jų trūkumas). |
| 9.2. Ekstremali situacija. |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Direktorė Audrė Urbienė įvykdė 2023 m. veiklos užduotis ir viršijo kai kuriuos sutartinius vertinimo rodiklius. Direktorės Audrės Urbienės 2023 m. veiklą vertiname labai gerai (2024 m. sausio 30 d. protokolas Nr. RTB-4).

Centro tarybos pirmininkė \_\_\_\_\_\_\_\_\_\_\_\_\_ Kristina Petroliūnė 2024-01-31

(parašas)

**11. Įvertinimas, jo pagrindimas ir siūlymai:**

Šiaulių Petro Avižonio ugdymo centro direktorės Audrės Urbienės 2023 metų veiklos užduotys įvykdytos laiku ir viršyti kai kurie sutartiniai vertinimo rodikliai, švietimo įstaigos veiklos administravime pasiekta žymiai geresnių rezultatų, pagerinta švietimo įstaigos veikla, labai gerai atliktos pareigybės aprašyme nustatytos funkcijos: padaryta pažanga visose ugdymo srityse 23,4 proc.; siekiant užtikrinti vaikų kalbos ir komunikacijos sutrikimų prevenciją, lavinti vaikų pažintinius procesus, dalyvauta respublikiniame projekte „Žaidimai moko“, suorganizuoti Centro projektai „Knygų karalystėje“, „Labaduko teatriukas“; visose ikimokyklinio ugdymo grupėse vykdomos veiklos pagal metodines rekomendacijas „Žaismė ir atradimai“; suorganizuota ir dalintasi patirtimi įtraukiojo ugdymo tema renginiuose su socialiniais partneriais (l/d „Bitė“, „Kregždutė“, Kuršėnų l/d „Eglutė“); PU grupėse dirbantys pedagogai dalyvavo mokymuose kaip dirbti su metodinių priemonių komplektu „Patirčių erdvė“; dalyvauta apskrito stalo diskusijoje „Priešmokyklinio amžiaus vaikų pasiekimų vertinimo iššūkiai ir sėkmės“.

Į ugdymo turinį integruotos STEAM idėjos: suorganizuoti respublikiniai ir miesto renginiai- kūrybinės dirbtuvės-paroda „Įžymios Lietuvos pilys“, orientavimosi žygis „Parko labirintai“; visose grupėse buvo organizuojamos STEAM veiklos; STEAM School label platformoje pateikta ir patvirtinta 14 praktikos pavyzdžių.

Šiaulių miesto savivaldybės administracijos

Švietimo skyriaus vedėja \_\_\_\_\_\_\_\_\_\_ Edita Minkuvienė 2024-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2024-02-19

(parašas)

Galutinis metų veiklos ataskaitos įvertinimas **labai gerai**

Susipažinau:

Šiaulių Petro Avižonio ugdymo centro

direktorė \_\_\_\_\_\_\_\_\_\_ Audrė Urbienė 2024-02-23

(parašas)